SARIE KOS vier 30 hamburgers! | SARIE
Oorskiet-bolognese? Hier’s 5 lekkerste idees
Somer se smullekker hamburgers
SARIE KOS vier 30 hamburgers!
SARIE KOS vier 30 hamburgers!	deur SARIE.com-span
Al is dit oorspronklik ’n oorsese gereg, is dit ook by ons gereeld op die spyskaart. PLUS kry die 30 lekkerste hamburger-resepte in die nuwe SARIE KOS – vandag op die rak! Die geskiedenis van die hamburger
Die hamburger kry sy naam van Hamburg in Duitsland, waarvandaan baie Amerikaners gëemigreer het. Waar en wie die eerste hamburger gemaak het, is nie duidelik nie, maar een van die eerste mense wat dié gereg in ’n restaurant verkoop het, was ’n Deense immigrant, Louis Lassen. Hy het in 1895 ’n klein middagete-trokkie, Louis’ Lunch, oopgemaak en hamburgers verkoop. Dié trokkie is al vir vier generasies in die besit van dié familie en jy kan steeds net die Hamburger op wit roosterbrood kry, met ’n keuse van uie, tamatie en kaas, maar met geen souse nie.
New York Magazine sê een van die mites oor die hamburger is dat matrose van Hamburg dié gereg op Amerikaanse grond by Louis geëet het (wat hy uit nood gemaak het omdat hy nie meer biefstukke gehad het nie) en dit toe na hulself vernoem het.
Maar daar is baie mites oor wie die eerste ware hamburger gemaak het soos ons dit vandag ken.
Salisbury-steak Tydens die Eerste Wêreldoorlog het Amerikaners die hamburger die “Salisbury-steak” genoem, weens die anti-Duitse sentiment wat toe geheers het. Maar ná die oorlog het hamburgers weer gewild geraak, veral met die White Castle-restaurante wat oral oopgemaak het.
Die eerste McDonald’s-restaurant het in 1940 in Kalifornië sy deure oopgemaak en in 1948 die “Speedee Service System” bekend gestel – wat vandag nog die beginsels van enige wegneemete-restaurant is.
Elke streek se unieke hamburger
Elke streek het deur die jare sy unieke stempel op die hamburger afgedruk.
’n Texas-burger se enigste sous is gewoonlik net mosterd, en dit kom saam met jalapeno-rissies en kaas
In Amerikaanse state soos Wisconsin is botter ’n belangrike bestanddeel – hetsy op die broodjie gesmeer, as deel van die vleis of ’n klontjie botter op die vleisie voordat hulle dit voorsit
In Hawaii het hamburgers gewoonlik teriyaki-sous en pynappel, weens die Japanees-Amerikaanse kultuur daar
In sekere dele van Kanada word ’n hamburger gemaak van ’n spesifieke Oekraïnse wors, kubasa
In Mexiko is daar gewoonlik ’n sny ham saam met die kaas en biefvleis op die broodjie
Sommige hamburgers in Australië het ook beet in die broodjie
In China is die broodjies baie soet, met ’n dun sny varkvleis daarin
In Japan kan jy ’n rys-burger bestel. Die broodjies is dan van rys gemaak
In Indië is die meeste burgers van hoender of groente – uit geloofsredes
Die Britse restaurant Wimpy, wat ons ook in SA kry, is een van die eerste restaurante wat die hamburger saam met messe en vurke voorgesit het
Die eerste hamburger van vleis wat in ’n laboratorium gekweek is, is in Augustus 2013 in Londen geëet.
30 gourmet-hamburgers in SARIE KOS
Die nuutste uitgawe van SARIE KOS (Junie/Julie 2014), wat van vandag af op die rak is, is propvol lekker resepte – nie net die lekkerste kerries nie, maar ook 30 gourmet-burgers! Moenie dié uitgawe misloop nie!
Moenie vergeet nie! SARIE KOS is nou ook in Engels beskikbaar as SARIE FOOD.
Die lekkerste hamburgers op SARIE.com
Hamburger gevul met mozzarella-kaas en gerookte tamatiekonfyt
Hamburger met avokadopeer en spek
Bronne: Wikipedia, Wimpy, New York Magazine, Connecticut Library
Gratis eetgids uit SARIE diabetes vir almal wat minder suiker wil inneem
Gratis ontwerpe vir 4 tipes afsprake vir #Valentynsdag
5 van die beste cocktail-resepte vir die naweek
Maklik genoeg vir ’n kind, lekker genoeg vir almal!
3 pizzas in net 15 minute
Resep-idees vir ’n lekker sportnaweek
Februarie is Bake for Family Fun-maand, wat ons ’n goeie verskoning gee om nog meer te bak! En wat is méér deel van familietradisie as melktert? Warm of koud, met ekstra kaneel of daarsonder, ’n stuk melktert bly ’n groot bederf. Hier is …